תתפוס. "נכון", אני אומר: "אולי שיבוא אלי הביתה יחליף בגדים וילך כאילו לא קרה דבר. אמרנו ועשינו. אמא של ירוחם הבחינה מיד בשינוי בבגדיו של ירוחם, אני לא יודע ממש מה היה שם. רק שכמה ימים לאחר מכן ירוחם עזב את השכונה, זאת אומרת עם אמא שלו, סיפרו לי שנסעו לאמריקה לדודים שלהם. ירוחם היה החבר הכי טוב שלי בילדות, כשנעלם הרגשתי נבגד, לימים המשכתי חברות נפלאה עם בן דודו יאיר אלא שגם לאחר סיום בית הספר ביסודי הוריו שלחו אותו לכפר תבור או משהו כזה, בהתחלה התכתבנו כמה שנים עד שנפסק. נקטע ולא חזר הקשר. כעת משאני חושב על זה אולי במקום "המדור לחיפוש קרובים", יפתחו ברדיו: "המדור לחיפוש חברים"